Pearson het die grootste hoërskool in die provinsie geword. Omdat daar nie genoeg plek vir die leerlinge was nie, is ’n nuwe skool in Bayviewlaan (nou Laerskool Erica) gebou. Die skool het in 1941 die “groot trek” gehad.
1953 – 1957 staan bekend as die Bruwer-era. Tydens die tydperk is elke Pearson biblioteekboek na ’n boekbinder in Bath, Engeland gestuur om die raklewe van die duur boek te verleng.
Mnr. J.L.P. Heath (1986 – 1990) het ’n vername rol gespeel in die besluit om Pearson se deure vir alle rasse oop te stel. Die aanvoorwerk en voorbereiding om die Model-B-skool te word is deur hom gedoen. So was Pearson weer eens die baanbreker – om onderwys aan alle rasse te bied.
Dr J.R. Ilsley (1991 – 1992) was die hoof toe ons in Januarie ons deure vir alle rassegroepe oopgestel het. Gedurende hierdie tyd het die skool vinnig en maklik aangepas om ’n “unieke kosmos van die Suid-Afrikaanse gemeenskap-” multi-kulturele, parallel-medium skool vir seuns en dogters – te word.
Me. E.D. ffolliott (1992 – 2004) word die eerste vroue-skoolhoof van ’n ko-ed skool in die Kaapprovinsie. Hierdie verandering in die skoolleierskap het hand aan hand gegaan met die oorgang van ’n Model B na die nuwe Model C-skool. Ons het maklik aangepas by die mikrokosmos van die huidige samelewing – ’n multikulturele, parallel-medium, ko-ed fasiliteit. Onder me. ffolliott se leiding het die Reg Anderson-lokaal (’n oud-skoliere lokaal), die Rendezvous (die leerders-kafeteria), die Rekenaarsentrum, en die terrein-bestuurdershuis ’n werklikheid geword. Die Oud-Skoliere Vereniging het vanweë haar dryfkrag weer na vore getree as ’n sterk entiteit. Peason het ook weer gespog met drie huise – Dearyhuis, Du Plessishuis en ffolliotthuis.
Mev. Hela Roux (2017 – tans) staan sedert 2017 aan die stuur van sake nadat sy sedert 2004 adjunkhoof was. Onder haar bekwame leiding is ’n toonaangewende gimnasium in 2018 gebou. Sy het ook ’n integrale rol gespeel om te verseker dat die Pearson-Boetiekkoshuis in Januarie 2019 voltooi is. Dit het tot ’n algehele opknapping van die bostaande skoolkombuis gelei en die Reg Andersonlokaal is in ’n eetsaal vir die koshuisleerders omskep. Die ou gimnasium is eweneens in ’n Astro en netbal pawiljoen gebou en ’n hoogsgesofistikeerde besproeiingstelsel aangelê is wat verseker dat die kampus te alle tye in ’n uitmuntende toestand gehou word. Onder haar leierskap sal daar in 2021 met die bou van die nuwe musiekblok begin word.
Pearson bly ’n besige en ’n gelukkige skool van uitmuntendheid. Hier strewe ons om die persoon in sy totaliteit op te voed – geestelik, akademies, kultureel en op sportgebied. Pearson was die eerste skool in Port Elizabeth om die JOT (Jesus our Teacher) bedieningsprogram aan te bied. By Pearson word leerders ’n wye verskeidenheid keuses en geleenthede gebied om in ekstra-kurrikulêre aktiwiteite betrokke te raak. ’n Wye verskeidenheid opvoedkundige programme is beskikbaar om leerders vir ’n uitdagende toekoms toe te rus. Vanweë ’n gesonde gedragskode word waardes by ons leerders ingeskerp. Pearson is ‘die skool van uitnemendheid’.